## Carlos Mazón manté una reunió amb el director general de vendes a Nova York de DELTA Airlines

*** Subratlla l’aposta del Consell per recuperar “la connexió directa entre la Comunitat Valenciana i els Estats Units” i assenyala que Delta “està monitorant amb interés l’evolució del turisme del nostre territori”**

**Nueva York.**

El president de la Generalitat, Carlos Mazón, ha mantingut una reunió amb el director general de Vendes a Nova York de DELTA Airlines, Scott Jordan.

El cap del Consell ha assegurat que la Generalitat “manté l’aposta per un objectiu ambiciós com és recuperar la connexió directa entre la Comunitat Valenciana i els Estats Units”.

El president ha explicat que “ens avala el creixement turístic que estem registrant i un model diversificat amb segments molt atractius per al mercat estatunidenc com el gastronòmic, l’esportiu, el cultural, el turisme de salut o el de creuers”.

D’esta manera, Mazón ha realçat que DELTA “està monitorant amb interés l’evolució del sector turístic del nostre territori”, al mateix temps que ha remarcat “la sintonia comuna per un turisme d’alt valor afegit, qualitat i de negocis”.

La trobada, que ha inclòs la presència de la consellera d’Innovació, Indústria, Comerç i Turisme, Marián Cano, s’emmarca en la ronda de contactes que el president està mantenint en la missió institucional als Estats Units.

Fecha: 01/05/2025